Zrinka Užbinec: „Lutke i koze“ - performativni program uz izložbu „Vidljive“
2024-05-18 19:00 - 21:00 (Europe/Zagreb) | Umjetnička galerija Dubrovnik, Frana Supila 23, DUBROVNIK, Dubrovačko - neretvanska županija, 20000, Hrvatska
U sklopu performativnog programa projekta „Vidljive“ u subotu, 18.5. u Umjetničkoj galeriji Dubrovnik održat će se plesni performans umjetnice i izvođačice Zrinke Užbinec pod nazivom „Lutke i koze“. U svojoj najnovijoj izvedbi, Užbinec ulazi u dijalog s baletom „Coppélia”, baziranom na Hoffmannovoj nadrealističkoj pripovijetci „Der Sandmann“ koja se temelji na ljubavnoj fabuli i zaluđenosti glavnog junaka voštanom lutkom, analizira ga i dekonstruira stvarajući koreografski manifest koji progovara o odnosima slatkosti i nasilja.
„Moglo bi započeti s tijelom nalik lutki. Tijelo nalik lutki moglo bi ležati golo na travnjaku, plutati rijekom, piljiti iz automobila. Moglo bi biti smrznuto u hladnjaku, prekriveno plastikom na obali rijeke, ležati u krevetu kao da se ništa nije dogodilo. Tijelo nalik lutki moglo bi nestati; na dan, dva, tjedan dana, 96 sati, s nadom da će se ponovno pojaviti, savršeno postavljeno, uredno oprano, uvijek u istoj pozi, čekajući da bude pronađeno, viđeno na ekranu, osvećeno. Započet će, vjerojatno, s tijelom koje nije nalik lutki, a koje mirno sjedi.“
Performans je dio izvedbenog programa projekta „Vidljive“ koji je osmislila kustosica Ana Škegro (MSU, Zagreb). Međuinstitucionalni projekt i izložba „Vidljive“ je nastao u suradnji Muzeja suvremene umjetnosti Zagreb, Muzeja moderne i suvremene umjetnosti Rijeka, Umjetničke galerije Dubrovnik, Muzeja likovnih umjetnosti Osijek i Galerije umjetnina u Splitu.
Zrinka Užbinec je plesna umjetnica i izvođačica s interesom za koreografiju. Članica je kolaborativne izvedbene skupine BADco. od 2006. godine. Do 2013. godine, bila je jedna od koordinatorica Eksperimentalne slobodne scene (ekscene), nezavisne organizacije za promicanje plesne i drugih izvedbenih umjetnosti. Plesno obrazovanje stječe završenom Školom suvremenog plesa Ane Maletić te pohađanjem brojnih radionica u zemlji i inozemstvu, dok plesno i izvedbeno iskustvo stječe u radu i suradnji s različitim plesnim i izvedbenim autorima i grupama poput: Olivera Frljića, Llinkt!-a, Marmot / Irme Omerzo, OOUR-a, Rajka Pavlića, Matije Ferlina, Aleksandre Janeve Imfeld. Potpisnica je nekoliko koautorskih plesnih projekata, a u suradnji s ostalim članovima BADco. drži plesne radionice u Hrvatskoj i inozemstvu. Akademsko obrazovanje stječe diplomom na Ekonomskom fakultetu u Zagrebu. Doktorantica je Centra za istraživanje plesa pri Coventry University u Londonu.

Performans Nine Kamenjarin "Noli me tangere" kao dio performativnog programa izložbe Vidljive
2024-05-23 19:00 - 21:00 | Umjetnička galerija Dubrovnik, Frana Supila 23, DUBROVNIK, Dubrovačko - neretvanska županija, 20000, Hrvatska
U sklopu performativnog programa projekta „Vidljive“ u četvrtak, 23. svibnja s početkom u 19 sati u Umjetničkoj galeriji Dubrovnik održat će se performans „Noli me tangere“ splitske suvremene umjetnice Nine Kamenjarin, ovogodišnje finalistkinje „Nagrade Radoslav Putar“.
Preuzimajući dobro poznati latinski izraz u naslovu performansa, koji u prijevodu znači „ne dodiruj me“, Kamenjarin se referira na mogućnost ostvarivanja direktnog kontakta s umjetnošću, odnosno (ne)mogućnost dodirivanja umjetničkih radova unutar muzejsko-galerijskih institucija. Ulazi u kontakt s radovima umjetnica izloženima u galerijskom prostoru, skrivajući se ispod, iza, do radova, skoro pa i dodirujući ih, pružajući poštovanje radu kolegica koje su je inspirirale i potaknule u vlastitom izražavanju, istovremeno provocirajući uobičajene muzejske prakse “ne dodirivanja” propitujući tradicionalan institucionalni pristup predstavljanja i komunikacije s radovima. Kao kiparica po obrazovanju, Kamenjarin drugačije promišlja važnost upoznavanja i dodirivanja materijala i teksture u razumijevanju i doživljaju određene skulpture ili instalacije. Unatoč jasnim razlozima protiv masovnog dodirivanja osjetljivih radova u muzejskim kolekcijama, neke institucionalne norme i pravila otvoreni su za propitivanje.
„Skrivam se na otvorenom i lagano šapućem riječi “Noli me tangere, Nina” samoj sebi i radovima, postavljam se kao jedan od eksponata stapajući se s radovima umjetnica kao da me nitko ne vidi, ukazujući na hermetičnost pristupa i odnošenja prema ženskim izlagačkim praksama. Nina ne diraj! NE! NE! Možda ipak samo malo? Ma ne… ma samo vrškom prsta? Možda? Možda.“
Kroz svoje djelovanje na sceni Kamenjarin pokušava analizirati ulogu i utjecaj pojedinca na okolinu i obratno – na koji način funkcioniramo kada se pokušamo odmaknuti od okruženja svoje okoline, od kuda i proizlazi autoričina potreba izražavanja u prvom licu kroz radove, misli i zapažanja. Bavi se aspektima osobnog identiteta sebe kao umjetnice, kiparice, performerice i radovima ispituje granice izražavanja kroz različite medije. Polazeći od osobnog iskustva, kreće se prema širem društvenom i psihološkom kontekstu te na humorističan ili naglašeno ironičan način ukazuje na predodžbe nekih univerzalnih i aktualnih problema.
Performans je dio izvedbenog programa projekta „Vidljive“ koji je osmislila kustosica Ana Škegro (MSU, Zagreb). Međuinstitucionalni projekt i izložba „Vidljive“ nastao je u suradnji Muzeja suvremene umjetnosti Zagreb, Muzeja moderne i suvremene umjetnosti Rijeka, Umjetničke galerije Dubrovnik, Muzeja likovnih umjetnosti Osijek i Galerije umjetnina u Splitu.
Biografija:
Nina Kamenjarin (1991. Split) diplomirala je 2016. na temu „Simbioza skulpture i performansa“ na Umjetničkoj akademiji u Splitu pod mentorstvom Vlaste Žanić, Lorena Ž. Kuljiša i dr.sc. Blaženke Perica. Preko Erasmus programa studirala je „Produkt und Komunikationsdesign“ u Njemačkoj. Osim kiparstvom bavi se performansom, videom i drugim medijskim praksama. Izlagala je u Hrvatskoj i u inozemstvu na brojnim samostalnim i grupnim izložbama. Dobitnica je nekoliko nagrada i priznanja, uključujući Essl Art Award 2015. u Austriji i jednu od tri jednakovrijedne nagrade na Trijenalu kiparstva u Zagrebu 2018. Aktivna je članica HULU-a i HZSU-a. Trenutno radi i djeluje u Splitu.

Otvaranje izložbe “Dubrovnik i UNESCO”
2024-05-24 19:00 - 20:00 | Knežev dvor, DUBROVNIK, Dubrovačko - neretvanska županija, 20000, Hrvatska
U sklopu obilježavanja „Godine UNESCO-ove svjetske baštine u Dubrovniku“, na Međunarodni dan muzeja 18. svibnja 2024. u Kneževu dvoru bit će otvorena središnja izložba Dubrovačkih muzeja i Državnog arhiva u Dubrovniku „Dubrovnik i UNESCO“.
Javnosti će se predstaviti vrijedna arhivska građa iz razdoblja Dubrovačke Republike koja je upisana krajem 2023. na UNESCO-ovu listu Sjećanja svijeta, te predmeti iz fundusa Dubrovačkih muzeja.

VEČER UVERTIRA I ARIJA
2024-05-24 21:30 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
VEČER UVERTIRA I ARIJA
24.05. petak, Knežev dvor u 21:30 h

Dubrovački simfonijski orkestar
Ivan Hut, dirigent
Irena Parlov, mezzo-sopran
Stevan Karanac, tenor

PROGRAM:

G.Verdi: La Forza del Destino uvertira
G.Verdi: Alto è il periglio… Ah! sì, ben mio… Di quella pira (Il Trovatore)
G.Verdi: La donna e mobile – (Vojvoda od Mantove, Rigoletto)
C. Saint Saëns: Samson et Dalila: “Samson, recherchant ma présence… Amour, viens aider ma faiblesse”
F.Lehár: Dein ist mein ganzes Herz (Sou-Chongova arija iz operete Das Land des Lächelns)
F.Cilea: È la solita storia del pastore (Lamento di Federico) – (Federico, L’arlesiana)
G.Bizet: Carmen: Uvertira
G.Bizet: Carmen: Habanera
G.Bizet: La fleur que tu m’avais jetée (Don José, Carmen)
G.Bizet: C’est toi? C’est moi ( Duet Carmen i Don José, Carmen)

Plesna predstava Žar ptica Studija za suvremeni ples u Art radionici Lazareti
2024-05-26 20:00 - 21:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Žar ptica, nova plesna predstava istaknutog rumunjskog koreografa Sergiuja Matisa u produkciji Studija za suvremeni ples bit će izvedena u nedjelju 26. svibnja u 20 sati na Sceni Karantena, Art radionice Lazareti. Predstavu izvode Branko Banković, Ana Mrak, Ana Vnučec, Martina Tomić i Ida Jolić
Kako bi izgledao svijet bez ptica? U ovoj predstavi tužni pjev žar-ptice progovara o svijetu u plamenu. Ples postaje očajnički pokušaj bijega od vlastitog ljudskog lika i pretvara se u čežnju za metamorfozom i ponovnim rađanjem. U svijetu bez budućnosti posežemo za onim što je preostalo: mitovima i narodnim pričama kojima u podlozi leži snaga prirode. Ova potraga za žar-pticom u prvi plan stavlja ptice koje su inspirirale narodno pripovijedanje. U vremenu kada mnogim vrstama prijeti izumiranje, žar-ptica predstavlja beznadnu gestu konzerviranja prirode u kazalištu prisjećajući se neminovne povezanosti ljudske vrste i okoliša.
Studio za suvremeni ples osnovan je sezone 1962/63 u Zagrebu pod umjetničkim vodstvom Ane i Vere Maletić. Prvi je ansambl suvremenog plesa u Hrvatskoj i regiji. Umjetničke voditeljice, Ana i Vera Maletić (od 1962.), Tihana Škrinjarić (od 1968.), Zaga Živković (od 1979.) i Bosiljka Vujović-Mažuran (od 1997.), kroz brojne produkcije, koprodukcije i suradnje s umjetnicima različitih umjetničkih praksi, oblikovale su i mijenjale ansambl i poticale stjecanje novih znanja temeljenih na tradiciji inovacije u polju suvremenog plesnog izraza. U više od 55 godina kontinuiranog djelovanja na hrvatskoj i međunarodnoj sceni Studio za suvremeni ples je producirao zavidan broj plesnih projekata kroz koje su se profilirale generacije vrsnih plesača, pedagoga i koreografa. Ulazeći u nove oblike suradnje na projektima i koprodukcijama spreman na nove izazove, surađujući s umjetnicima iz drugih područja umjetničkog djelovanja, SSP ostaje beskompromisan, nepredvidljiv i uvijek svjež. Od mnogobrojnih priznanja najznačajnije su višestruke Nagrade hrvatskog glumišta, te strukovna nagrada UPUH-a 2012. za pedesetu godišnjicu djelovanja.
Koreograf: Sergiu Matis
Izvedba: Ana Mrak, Ana Vnučec, Martina Tomić, Ida Jolić i Branko Banković
Dramaturgija: Mila Pavičević, Asistentica koreografije i dramaturgije: Dina Ekštajn
Tekst: Sergiu Matis u suradnji s autorskim timom i izvođačima Žar-ptice
Glazba: Hrvoje Nikšić; Vokalni pedagog: Bojan Pogrmilović
Oblikovatelj svjetla: Saša Fistrić; Kostimografkinja: Zdravka Ivandija Kirigin

Predstavljanje knjižice za djecu "My Dubrovnik Vacation Journal"
2024-05-28 18:00 - 19:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Predstavljanje knjižice “My Dubrovnik Vacation Journal” autorice Monike Grdiša Asić održat će se u utorak, 28. svibnja u 17:45 sati, okupljanjem na Pilama (kraj fontane), nakon čega će sudionici s autoricom krenuti u dio šetnje koja će ih dovesti do Narodne knjižnice Grad gdje se promocija nastavlja u 18 sati.
Knjižica i dnevnik na engleskom jeziku, objedinjuju povijest, ali i percepciju o Gradu u koji su djeca doputovala. Svojim sadržajem oblikovanim dječjem uzrastu primjerenim rječnikom, knjižica “My Dubrovnik Vacation Journal” kroz geografiju najmlađima daje uvid odakle su stigli i gdje se trenutno nalaze, upoznaje ih s klimom, florom, faunom te plažama i otocima u blizini Dubrovnika. Promovirajući Dubrovnik i okolicu, knjižica sadrži i dio šetnje starom gradskom jezgrom uz povijesne činjenice i upoznavanje s Gradom, ali i križaljke i mini igre povezane s identitetom podneblja.
Tiskanje knjižice sufinancirano je sredstvima Grada Dubrovnika uz potporu Ogranka Matice hrvatske u Dubrovniku.

Izložba Dubrovačke udruge likovnih umjetnika „Igre boja“ (hommage Nikoli Ninu Dubčiću)
2024-05-27 19:00 - 20:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Druga izložba Dubrovačke udruge likovnih umjetnika (DULU) tijekom 2024. naziva „Igre boja“ predstavlja 20 članova, a otvorit će se u ponedjeljak, 27. svibnja u 19 sati u prizemlju Narodne knjižnice Grad.
Sudjeluju: Andrea Vukoja, Anto Violić, Dragica Lučić Maca, Dubravka Rathman, Franica Čebirić, Jagoda Jakir, Josipa Vlašić, Karja Tolja, Luce Đuraš, Marijan Fragić, Mirica Dubčić, Miroslav Stamatović, Mišo Baričević, Nedjeljka Gligor Nene, Nikola Dubčić Nino, Rina Anđelić, Robert Kralj, Silvija Sikavica, Valter Kožul i Vedran Grabovac.
Autori su radovima dočarali svoja likovna razmišljanja u proteklom razdoblju tijekom 2023-24. godine. Teme koje gledamo na platnima su različite i propozicijski ograničene samo formatom. Svi prikazani motivi dobili su novi život kroz likovnu prizmu autora i zadržati će nam sjećanje na njihov trenutni način razmišljanja. Ako se neki radovi tematski približavaju, osobni pristup kroz likovne elemente prikaza ukazuje na bogatstvo rješenja i razmišljanja. To je vrijednost udruge koju se njeguje kroz decenije likovnog rada. Izložba je posvećena nedavno preminulom članu udruge Nikoli Dubčiću Ninu.
Udruga postoji od 1979. godine i trenutno okuplja tridesetak aktivnih članova. Od 2000. godine je u sklopu Zajednice kulturno-umjetničkih udruga Dubrovačko-neretvanske županije. Na izložbi se predstavljaju nagrađeni radovi u 2023. godini. Udruga je na 39. susretu neprofesionalnih likovnih stvaralaca proglašena najboljom. Na susretu Hrvatskog sabora kulture 2023. sudjelovalo je 28 prijavljenih likovnih udruga i 29 samostalno prijavljenih autora. Pristigle radove vrednovalo je stručno povjerenstvo. Udrugu su svojim radovima predstavljali: Luce Đuraš, Marijan Fragić, Mirica Dubčić i Nino Dubčić. Dubrovačka udruga likovnih umjetnika na susretima likovnih stvaralaca u organizaciji HSK sudjeluje od 2007. i od tada je pet puta (2007., 2010., 2016., 2020., 2023.) proglašena najboljom udrugom u Hrvatskoj.
Izložba se može pogledati do 29. lipnja u radnom vremenu Knjižnice.

Otvorenje izložbe „Tekuća arheološka istraživanja“
2024-05-29 19:00 - 20:00 | Lazareti, lađa II, Frana Supila 10, DUBROVNIK, Dubrovačko - neretvanska županija, 20000, Croatia (Local Name: Hrvatska)
Otvorenje izložbe „Tekuća arheološka istraživanja“ održat će se u srijedu, 29. svibnja u 19 sati, u 2. lađi Lazareta.
Izložba je nastala kao izložbeni projekt Arheološkog muzeja u Zagrebu, a idejni začetnici projekta su Jacqueline Balen i Sanjin Mihelić. Dubrovačko gostovanje izložbe organizirano je u suradnji Dubrovačke baštine i Dubrovačkih muzeja.
Osnovni sadržaj izložbe čine kratki muzeološki prikazi tekućih, odnosno nedavno obavljenih arheoloških istraživanja, pri čemu su kao osnovni oblik izložbenog prikaza korišteni plakati. Svako istraživanje prikazano na izložbi u pravilu je zastupljeno jednim plakatom, koji donosi osnovne informacije o lokalitetu i samom istraživanju, a uz to kroz niz fotografija i slikovnih prikaza pruža i zanimljiv pregled rada na terenu, procesa iskopavanja, kao i pronađene građe. U dubrovačkom gostovanju naglasak je na recentnim arheološkim istraživanjima lokalnog prostora od Korčule do Cavtata i Konavala čije su materijale pripremili Mate Parica s Odjela za arheologiju Sveučilišta u Zadru, Marta Kalebota iz Gradskog muzeja Korčula, Nela Kovačević Bokarica iz tvrtke Arheoplan d.o.o. i Domagoj Perkić iz Dubrovačkih muzeja.
Izložbom se popularizira arheologija kao znanost te arheološka baština regije u kojoj je izložba postavljena.
Koordinatorica izložbe u Dubrovniku je Zrinka Lucianović iz Dubrovačke baštine, a kustos izložbe Domagoj Perkić iz Arheološkog muzeja Dubrovačkih muzeja.
Svi ste invitani!

DUBROVAČKO GLAZBENO PROLJEĆE - KONCERT POVODOM 70.OBLJETNICE SMRTI LUDOMIRA MICHALA ROGOWSKOG
2024-05-30 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
KONCERT POVODOM 70.OBLJETNICE SMRTI LUDOMIRA MICHALA ROGOWSKOG
30.05. četvrtak, Knežev dvor u 21 sat

Dubrovački simfonijski orkestar
Joanna Dobrakowska, mezzosopran (Poljska)
Dirigent: Robert Homen
Alberto Frka, klavir
Đana Kahriman, violina

PROGRAM:

L.Rogowski: Fantazmagorije

GOSTOVANJE MORAVSKE FILHARMONIJE
2024-05-31 21:00 - 22:30 | crkva Sv.Ignacija
MORAVSKA FILHARMONIJA
31.05. petak, crkva S. Ignacija u 21 h

Moravska filharmonija
Ivan Ženatý – violina
Hamar Zsolt, dirigent

PROGRAM:

B.Smetana: Uvertira opere Prodana nevjesta
J.Suk: Fantazija u g-molu za violinu i orkestar, op. 24
A.Dvořák: Simfonija br.7

Dani poezije Udruge samostalnih umjetnika Dubrovnik
2024-06-03 19:00 - 20:00 | Dubrovačke knjižnice, Znanstvena knjižnica, Ul. Cvijete Zuzorić 4, DUBROVNIK, Dubrovačko - neretvanska županija, 20000, Croatia (Local Name: Hrvatska)
Udruga samostalnih umjetnika Dubrovnik (USUD) u suradnji s Dubrovačkim knjižnicama organizira Dane poezije koji će se održati u Čitaonici Narodne knjižnice Grad u ponedjeljak, 3. lipnja 2024. s početkom u 19 sati.
Prvi dio programa bit će poezija suvremenike i glazba s osvrtom na ulogu poezije u književnosti i društvu, drugi dio memento mrtvom pjesniku po izboru pjesnika i glazba, a treći dio je interakcija s publikom.
U programu će sudjelovati: Nila Miličić Vukosavić, glavna urednica radio Dubrovnika, prof. Maja Milošević i predsjednica udruge i književnica Ana Bašić.
Pjesnici: Katica Protić, Nada Lušić, Zvjezdana Macura, Neno Kera, Antun Anđelić, Stanka Sršen, Sebastijan Vukosavić, Mira Orlić, Ana Pirsljin, Nika Sršen.
Program će glazbom na klaviru uveličati učenici Umjetničke škole Luke Sorkočevića: Dživo Pavličević 4. ogš, Marina Asić, prof. i Mia Klinac 3. sgš, Katarina Šnajder, prof. mentor
Ovo je četvrta godina da se održavaju Dani poezije, te se s njima potiču pjesnici svih životnih dobi da izađu iz okvira samozatajnosti, te svoje stihove podijele kako s drugim pjesnicima, tako i s publikom.

ZADARSKI KOMORNI ORKESTAR & STEFAN MILENKOVIĆ, VIOLINA
2024-06-04 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
ZADARSKI KOMORNI ORKESTAR & STEFAN MILENKOVIĆ, VIOLINA
04.06. utorak, Knežev dvor u 21 h

Zadarski komorni orkestar
Stefan Milenković, violina

VEČER FRANCUSKE GLAZBE
2024-06-06 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
DSO & Tibor Bogányi, dirigent
06.06. četvrtak, Knežev dvor u 21 sat

Dubrovački simfonijski orkestar
Tibor Bogányi, dirigent i violončelo
Mirabai Weismehl Rosenfeld, violina

PROGRAM:

C.Saint Seans: Koncert za violinu i violončelo
C.Gounod: Petite symphonie, CG 560
J.C.Debussy: La mer

Otvorenje izložbe "Prvo ratno kino Apollo" Milomira Kovačevića Strašnog u Art radionici Lazareti
2024-06-07 20:00 - 22:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
U petak, 7. lipnja u 20 sati u prostoru Art radionice Lazareti otvorit ćemo izložbu “Prvo ratno kino Apollo” Milomira Kovačevića Strašnog.

Izložba je posvećena obilježavanju 30 obljetnice prvog sarajevskog ratnog kina pokrenutog u februaru 1993. godine u prostoru Otvorene scene Obala na Akademiji scenskih umjetnosti u Sarajevu.

“Unatoč izazovnim okolnostima, ovo kino pružalo je očajnički potrebno osvježenje stanovnicima koji su izdržali troipogodišnju opsadu. Kino, smješteno u podrumu Akademije scenskih umjetnosti, uvijek je bilo prepuno ljudi, bez obzira na rizike koje bi preuzimali da bi do njega stigli usred snajpera i granatiranja. Umjesto novca, koji je predstavljao rijetkost za vrijeme opsade, simbolična cijena ulaznice za kino bila je jedna cigareta. S obzirom na nedostatak električne energije u gradu, kino je radilo na agregatu, a filmovi su se prikazivali putem VHS kaseta koje su prijatelji donosili u grad, jer su predstavljale rijetku vezu sa onim šta se dešava u vanjskom svijetu, pogotovo u smislu kulture i umjetnosti. Zahvaljujući širokoj podršci međunarodne filmske zajednice, različiti filmski programi i retrospektive velikih festivala poput Edinburga i Locarna održavani su neprekidno od februara 1993. do decembra 1995. godine, što je 1995. i dovelo do osnivanja Sarajevo Film Festivala kakvog ga poznajemo danas.”

Bit će nam drago ugostiti vas i družiti se s vama.

Vidimo se u petak 7. lipnja u 20 sati u lađi 10!

Izložbu suorganiziraju i produciraju: Art radionica Lazareti, Sarajevo Film Festival i “Obala Art Centar” Sarajevo.
Izložba je jedna od aktivnosti u sklopu programa posvećenog 35 godina rada Art radionice Lazareti.

Cosi fan tutte
2024-06-07 20:00 - 22:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
U petak 7.lipnja 2024. u Kazalištu Marina Držića izvest će se opera W.A.Mozarta: “Cosi fan tutte”. U izvedbi će sudjelovati orkestar Umjetničke škole Luke Sorkočevića i solisti, studenti Akademije za umjetnost i kulturu iz Osijeka. Operom će ravnati dirigent Slobodan Begić.

Predstavljanje prvih dubrovačkih violina graditelja Željka Ćatića
2024-06-09 20:30 - 22:00 | Knežev dvor, DUBROVNIK, Dubrovačko - neretvanska županija, 20000, Hrvatska

Koncert -Zagrebački puhački trio
2024-06-11 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Zagrebački puhački trio

Promocija knjige Petre Vugrinec Hrvatsko slikarstvo simbolizma i secesije u izdanju ArTresora i Galerije Klovićevi dvori
2024-06-12 20:00 | Umjetnička galerija Dubrovnik, Frana Supila 23, DUBROVNIK, Dubrovačko - neretvanska županija, 20000, Hrvatska

DUBROVAČKO GLAZBENO PROLJEĆE - VEČER BEETHOVENA
2024-06-13 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
VEČER BEETHOVENA
13.06. četvrtak, Knežev dvor u 21 sat

Dubrovački simfonijski orkestar
Ivan Hut, dirigent
Đuro Tikvica, klavir

PROGRAM:

L.van Beethoven: Klavirski koncert broj 3
L.van Beethoven: Simfonija broj 8

Euro u Ljetnom kinu Lapad
2024-06-15 16:00 - 20:30 | Ljetno kino Lapad, Ul. Eugena Kumičića 2, DUBROVNIK, Dubrovačko - neretvanska županija, 20000, Hrvatska
Navijaj za Vatrene na UEFA Euro 2024 u Ljetnom kinu Lapad!
*Veliki LED ekran, vrhunski razglas, glazba, hrana i piće! Program počinje dva sata prije utakmice. Ulaz besplatan!
Obucite se u boje Hrvatske, navijajte i uživajte u utakmici!
Cheer for the Croatia national football team at UEFA Euro 2024 at Lapad Open-Air Cinema!
*Huge LED screen, top-notch sound system, music, food, and drinks! The program starts two hours before the match. Free entry!
Dress in Croatia’s colors, bring your family, and enjoy the game!

LAZARETI FEST - U spomen na Vinka Cocu
2024-06-16 20:30 - 23:30 | Lazareti, trg, Frana Supila 10, DUBROVNIK, Dubrovačko - neretvanska županija, 20000, Croatia (Local Name: Hrvatska)
Dubrovačka baština d.o.o. organizira i ove godine glazbenu večer pod nazivom ‘LAZARETI FEST’ u nedjelju 16. lipnja 2024. na platou Lazareta s početkom u 21:30.
U spomen na jednog od najvećih ljubitelja dalmatinske pjesme ove godine u Lazaretima Cocu pjevaju – Alen Nižetić, Petar Šegedin – Pjero, Marko Škugor i Đani Stipaničev, a sve uz glazbenu pratnju orkestra maestra Joška Banova.
Velike Cocine hitove koje je izvodio osebujnim glasom poput Vilo moja, More li, Ribari, Mirno spavaj ružo moja, Oluja sa sjevera i mnoge druge pjevat će se na ovogodišnjem LAZARETI FESTU u spomen na Vinka Cocu.
Ali to nije sve!
Veliki zaljubljenik bile boje i Hajduka svakako je bio Vinko Coce, stoga Dubrovačka baština u suradnji s HNK Hajduk Split od 18.30 u Lazarete dovodi i hajdukovu maskotu RICA koji će darivati prisutne prigodnim poklonima, a u posebno opremljenom hajdukovom kutku, na ulasku na plato Lazareta, moći će se učlaniti u NHK Hajduk.
Ulaznice po cijeni od 15 EUR mogu se kupiti online na stranici www.ulaznice.hr, te u prostoru biljetarnice na platou Lazareta.
Zapjevajmo ‘Vilo moja’ u spomen na Vinka Cocu u nedjelju 16.06.2024. od 21:30.
Dobro nam došli!!!!

Vidimo se u Lazaretima!

Otvorenje izložbe "Augenblick" Ivone Vlašić u Galeriji Otok
2024-06-18 20:00 - 22:00 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Pozivamo vas na otvorenje izložbe
Ivone VlašićAUGENBLICK
u utorak 18. lipnja u 20 sati u Galeriju Otok

Poznatim autoričinim postupkom jednostavne montaže, prisvajanja fotografija ili ilustracija iz starih modnih časopisa, izrezivanja i postavljanja fotografijau novi odnos ili novi kontekst te snimanjem ili fotografiranjem tog novog vizualnog odnosa, Ivona Vlašić stvara nove prizore, sekvence, razloženi film, kratki rez, otkriveni postupak – neskrivenu montažu. Pred gledateljem kreira niz, asocijativnu priču, pokušaj reinterpretacije doživljaja trenutka idiličnosti, vedrine, ljepote, senzacije prepoznavanja nekog bliskog ili intimnog, osobnog događaja u onome u čemu ga nema (niti ga je bilo). Ponovnim fotografiranjem, autorica prisvaja fotografije i ilustracije “običnog” turističkog, modnog ili nekog drugog starog časopisa i pokušava oteti ili ukrasti trenutak male senzacije prepoznavanja, kratki bljesak (blitz) sjećanja.

Izložba će biti otvorena do 19. srpnja 2024. radnim danima od 11 do 13 i 17 do 21 h, a u drugim terminima po dogovoru.

Ivona Vlašić,AUGENBLICKART RADIONICA LAZARETI, Galerija Otok18. 6. – 19. 7. 2024.Radno vrijemePON – PET: 11 – 13 & 17 – 21 ha: Frana Supila 8, Dubrovnike: arl@arl.hrt: 020-324-633fb: @ARL.Dbkig: @arlduw: arl.hr

Postav: Slaven ToljTehnički postav: Nikša VukosavićDizajn: Petra Milički, ParatekstProdukcija i organizacija: Art radionica Lazareti 2024.
Izložba je realizirana u sklopu programa 35 godina ARL.Relizaciju izložbe omogućili Ministarstvo kulture i medija RH, Grad Dubrovnik. Rad ARL podržava Zaklada Kultura nova.

MEĐUNARODNI FESTIVAL OPERNIH ARIJA "TINO PATTIERA"
2024-06-19 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
FILMSKA MUZIKA – ZVJEZDANA KUTIJA
19.06. srijeda, Knežev dvor u 21 sat

Dubrovački simfonijski orkestar
Samra Gulamović, dirigent
Valentina Elizabeta Šilje, sopran
Tomislav Jukić, tenor
Naira Asatryan, klavir

PROGRAM:

G.Bizet: Carmen – Uvertira opere Carmen
P.I.Tchaikovsky: Eugene Onegin – Ples Poloneza
L.van Beethoven: Peta Simfonija
G.Donizetti: Quanto e bella, quanto e cara – Arija Nemorina
G.Puccini: Gianni Schicci – Arija Laurete
G.F.Handel: Rinaldo – Arija Almirene
R.Addinsell: Varšavski koncert
G.Verdi: Rigoletto – Arija Vojvode od Mantove, 1.čin
S.Rachmaninov: Rapsodija na Paganinijeve teme – Varijacija broj 18
V.Bellini: Capuleti e Montecchi – Arija Giuliette
W.A.Mozart: Klavirski koncert br.21 u c dur-u, KV467
G.Donizetti: L’ Elisir d’Amore – Arija Nemorina
L.van Beethoven: Klavirski koncert br. 5 u Es-duru, Op. 73 – Emperor
Alfredo Catalani: La Wally – Arija Wally
G.Verdi: Rigoletto – Arija Vojvode od Mantove, 3.čin

FA Linđo uz Svjetski dan glazbe (vokalno-instrumentalni koncert)
2024-06-20 21:00 - 22:30 | Knežev dvor, DUBROVNIK, Dubrovačko - neretvanska županija, 20000, Hrvatska
Vokalno-instrumentalni koncert povodom Svjetskog dana glazbe u Kneževu dvoru 20.06. 2024. u 21h / ulaz slobodan

Istraživačka pilot-izložba o pronalaženju doma u migraciji
2024-06-21 19:30 - 20:30 | Lazaret, DUBROVNIK, Dubrovačko - neretvanska županija, 20000, Croatia (Local Name: Hrvatska)
Pozivamo vas u Art radionicu Lazareti na predstavljanje istraživačko-kustoskog rada Tijane Mišković i Marte Padovan-Özdemir u petak 21. lipnja u 19:30 h.

Tijana Mišković i Marta Padovan-Özdemir trenutno borave u rezidenciji kod nas. U formi pilot-izložbe, predavanja i filma rezidentice i istraživačice će predstaviti svoj rad na obimnom projektu o migracijama, politikama migracija i doma, pronalaženju i stvaranju doma u seobama.
Većina ljudi dom smatra poznatim i sigurnim mjestom. Mjestom i prostorom u kojem imaju kontrolu – često materijalizirano kao četiri zida s krovom na vrhu. U svjetskom sustavu nacija-država, dom se obično povezuje s domovinom, koja migrante ima tendenciju pozicionirati ili kao, u najboljem slučaju, goste ili kao uljeze u najgorem.Dakle, kako migranti nalaze dom?Kako bi našle nove odgovore na ovo ključno pitanje u svijetu kojim sve više dominiraju emocionalno i politički nabijene rasprave o migraciji, antropologinja Kristina Grünenberg i sociologinja obrazovanja Marta Padovan-Özdemir sa Sveučilišta Roskilde provele su, u Nacionalnoj galeriji Danske, etnografsku studiju temeljenu na izložbi s osobama koje se identificiraju kao migranti. Kustosica ove istraživačke izložbe je Tijana Mišković, a izložba prikazuje različite estetske eksperimente s etnografskom građom koja se sastoji od fotografija, transkripata intervjua i snimaka ekrana Google Eartha.Te estetsko-etnografske konstelacije pozivaju publiku da se postavi u perspektive migranata o pronalaženju i stvaranju doma u životu definiranom migriranjem preko raznih granica, potičući tako publiku da pronađe vlastite konekcije u materijalu i izmamljujući nove odgovore o tome kako pronaći dom u seobi.

U petak 21. lipnja 2024. u 19:30 h Tijana Mišković i Marta Padovan-Özdemir predstavit će nam svoj istraživački rad na temi stvaranja doma u migraciji kroz pilot-izložbu, film i razgovor.
Pozivamo vas da nam se pridružite u petak 21. 6. u 19:30 h na našoj taraci.

SVJETSKI DAN GLAZBE
2024-06-21 21:00 - 22:00 | Ispred crkve sv.Vlaha, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
FILMSKA I LATINO GLAZBA
21.06. petak, ispred crkve Sv. Vlaha u 21 sat

Dubrovački simfonijski orkestar
Ivan Hut, dirigent
Džemal Cakić, truba

PROGRAM:
Filmska i latino glazba

Ulaz na koncert je slobodan

Koncert organiziran pod pokroviteljstvom TZ-a grada Dubrovnika.

MEĐUNARODNI FESTIVAL OPERNIH ARIJA "TINO PATTIERA"
2024-06-25 21:00 - 22:30 | Knežev dvor, DUBROVNIK, Dubrovačko - neretvanska županija, 20000, Hrvatska
PUCCINI ZA SVA VREMENA – POVODOM OBILJEŽAVANJA 100-TE GODIŠNJICE SMRTI GIACOMA PUCCINIJA
25.06. utorak, Knežev dvor u 21 sat

Nikolina Pinko Behrends, sopran
Sara Žuvela, sopran
Joanna Dobrakowska, mezzosopran
Roko Radovan, tenor
Georg Lehner, bariton
Stefani Grbić, klavir

PROGRAM:
Giacomo Puccini:
La rondine – Perché mai cercate di saper – Duet Magde i Ruggera
La rondine – Chi il bel sogno di Doretta – Arija Magde
Donna non vidi mai – Arija Renata des Grieuxa
Manon Lescaut – Arija Manon Lescaut
Salve Regina
Tosca – Io tenni la promessa
Madama Butterfly – Arija B.F.Pinkertona
La Bohème – Arija Musette
La Fanciulla del West – Arija Dicka Johnsona
Madama Butterfly – Duet Madama Butterfly i Suzuki
La Bohème – Duet Rodolfa i Marcella
Tosca – Arija Tosce
Tosca – Arija Maria Cavaradossia
Madama Butterfly -Arija Madama Butterfly

MEĐUNARODNI FESTIVAL OPERNIH ARIJA "TINO PATTIERA"
2024-06-27 21:00 - 22:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
BILO JEDNOM U SVIJETU OPERE
27.06. četvrtak, Knežev dvor u 21 sat

Dubrovački simfonijski orkestar
Samra Gulamović, dirigent
Nikolina Pinko Behrends, sopran
Petra Radulović, sopran
Valentina Elizabeta Šilje, sopran
Joanna Dobrakowska, mezzo-sopran
Laura Hladilo Kocković, mezzo-sopran
Tomislav Jukić, tenor
Georg Lehner, bariton
Sava Vemić, bas

PROGRAM:

J.Offenbach: Orphée aux enfers – Uvertira
W.A.Mozart: Don Giovanni – Arija Don Giovannija
C.Gounod: Faust – Arija Don Ruy Gomez de Silva
G.Bizet: Carmen – Arija Carmen
G.Donizetti: Don Pasquale – Arija Norine
G.Puccini: Gianni Schicci – Arija Laurete
A. Catalani: La Wally- Arija Wally
C.Saint-Saens: Samson et Dalila – Arija Dalile
P.I.Čajkovski: Eugene Onegin -Arija Lenskog
W.A.Mozart: Le Nozze di Figaro – Arija Figara
G.Bizet: Carmen – Arija Carmen
V.Bellini: La Sonnambula – Arija Amine
V.Bellini: Capuleti e Montecchi – Arija Giuliette
P.Mascagni: Cavalleria Rusticana – Arija Santuze
P.I.Tschaikowsky: Eugene Onegin – Arija Princa Gremina
G.Verdi: La Travata – Arija Alfreda
W.A. Mozart: Don Giovanni – Duet Don Giovanija i Zerline
G.Verdi: Don Carlos – Arija Eboli
A.Thomas: Hamlet – Arija Hamlet
G.Verdi: Rigoletto – Arija Vojvode od Mantove

Jazz koncert Hrvatske vojske ispred crkve sv. Vlaha
2024-06-29 19:30 - 21:00 | Ispred crkve sv. Vlaha, Placa, Dubrovnik, Croatia (Local Name: Hrvatska)

Ljeto na Orsuli
2024-08-30 20:30 - 23:30 | Park Orsula, DUBROVNIK, Dubrovačko - neretvanska županija, 20000, Croatia (Local Name: Hrvatska)
